**72 ОСНОВНО УЧИЛИЩЕ „ХРИСТО БОТЕВ”**

гр. София, община Столична, област София-град

кв. Суходол, ул. ,,Овчо поле” №14 🕾 3592 929 53 50

е-mail: info-2217072@edu.mon.bg; <http://www.ou72.org>

Утвърждавам:


# ГОДИШЕН ПЛАН

# НА

# УЧИЛИЩЕТО

**ЗА**

**УЧЕБНАТА 2024/2025 ГОДИНА**

**Настоящият план е приет на заседание на Педагогически съвет /Протокол № 7/10.09.2024 г./ и утвърден със заповед на директора №458/12.09.2024 г.**

**Раздел I**

**Кратък обективен анализ и оценка на действителното състояние на дейността на училището**

Цялостната дейност в 72 ОУ „Христо Ботев“ през учебната 2023/2024година протече съгласно залегналите в годишния план задачи. В училището се обучаваха общо 162 ученици: от тях 162 в дневна форма на обучение, разпределени в 7 паралелки.

72 ОУ „Христо Ботев“ е основно училище с класове от І до VІІ. Първостепенно значение в дейността му се отдава на качествени и трайни знания, интелектуалното развитие на всеки ученик, на пълноценното и добронамерено общуване както между децата, така и между педагозите, на здравето и морала на учениците. Учебно-възпитателният процес се основава на единството на общия и индивидуалния характер на обучението. Набляга се на вътрешната мотивация за усвояване на знания, за придобиване на умения и изграждане на самооценка усвоeните знания. Важен акцент е ролята на учителя – той е мотивиращ интелектуален партньор в педагогическото общуване, организатор и вдъхновител на учебния процес, а ученикът –активен фактор в него, учеещ да прилага наученото в практически ситуации.

Критерий на учебния процес е осигуряване на подготовка, съответстваща на държавните образователни стандарти. Осъществява се с вътрешни и външни оценявания. Резултатите позволяват да се определи приноса на всеки отделен учител и да се следи напредъка на всеки ученик. Като допълнителни критерии за педагогическа ефективност служат и други резултати: от конкурси на ученици, от участия в олимпиади, състезания и др.

Управлението на училището е демократизирано. Задължителни изисквания в това направление са: точно определяне на отговорностите на всички, свобода за вземане на решения, позитивен психологически климат, високи изисквания към резултатите от вложения труд, постоянен контрол, взаимно уважение и доверие.

Дейностите, свързани с УВП в училището през учебната 2023/2024година протекоха при оптимални условия, благодарение на  създадената и добре работеща система за организация, съгласуваност и контрол на резултатите от дейностите от страна на училищното ръководство. Педагогическият колектив отговорно изпълняваше професионалните си ангажименти на всички нива. На всички учители бе осигурена творческа свобода за възможно най-пълно реализиране целите на образованието.

В училището е създадена система за организация по всички видове дейности, съгласуваност и отчетност на резултатите, осигурено е единство и системност на учебно-възпитателният процес (УВП). Правилното планиране е решаващо условие за усъвършенстване качеството на организацията, структурата и методиката на обучение в училище, както и за постигнатите добри резултати от УВР. Постигнати бяха успехи по следните направления:

1. Обхванати са всички деца, подлежащи на задължително обучение.

През изтеклата учебна година педагогическият колектив в 72 ОУ се стремеше да постигне положителни промени по отношение на качеството на съдържанието, формата и методите на обучение и възпитание в духа на разпоредбите на ЗПУО и подзаконовите норматвни актове.

Учителите търсеха правилен път за осъществяване на постоянна взаимовръзката между урочната и извънкласната дейности, все по-успешно се прилагаха възможностите, които предлагат интерактивните методи на обучение и новите технологии в образованието. Всички педагогически специалисти работят с електронни платформи и ресурси. Ученици и преподаватели използват платформата MS Teams при проектни дейности и зададени за домашна работа задания.

Продължи стремежът към усъвършенстване на системата за проверка и оценка на знанията, уменията и навиците на учениците, при стриктно спазване на изискванията на съответните нормативни документи.

Разшири се обхватът на децата в групите на целодневната организация на учебния ден в целия начален етап на обучението, както и в пети и шести клас от прогимназиалния етап, за които по желание на родителите беше сформирана група.

Тревожни са все още пропуските в знанията по БЕЛ и по математика. Недостатъчно високо е нивото на четивната техника и способността да се чете с разбиране у голяма част от учениците и това се отразява на подготовката им по всички предмети. Пропуските по математика при усвояването на основни правила и алгоритми създава проблеми на някои ученици при разбирането и прилагането на нови знания и умения.

Необходимо е да насочим усилията си и към:

 - още по-добро представяне на учениците ни в НВО през предстоящата учебна година, особено в края на седми клас;

 - повишаване на професионалното и творческо майсторство и креативност на учителите;

 - целенасочено и системно гражданско възпитание на учениците;

 - възпитаване на устойчив интерес към учене през целия живот;

 - индивидуален подход към учениците съобразно способностите и интересите им.

2. Резултати от НВО:

 Учениците от VII клас показаха добри резултати на НВО

Резултатите на VII клас по БЕЛ НВО: 60,68 точки, по математика: 42,26 т., което е близо до средния резултат за страната. Изготвен е анализ на резултатите и набелязани мерки за повишаването им.

Резултатите от НВО на IV клас са отлични през тази учебна година. По БЕЛ: 87,53 точки, което е над средното за страната и областта и по математика: 87,38 т. - също по-висок резултат от този за страната и от София-град.

3. Участия и класирани ученици на състезания, олимпиади и конкурси

Олимпиада по математика – участваха ученици от IV до VII клас. На общинския кръг се явиха 24 ученици. За областен кръг се класираха 4 ученици.

Олимпиада по БЕЛ – участваха ученици от V до VII клас. На общинския кръг се явиха 7 ученици.

Математическо състезание „Европейско кенгуру“ беше проведено през март 2024 г. Взеха участие 60 ученици от I до VII клас.

В пролетното математическо състезание участваха 3 ученици от IV и V клас.

Четирима наши ученици взеха участие в общинския кръг на олимпиада по астрономия. На областен кръг, който е и най-високия за тази възрастова група, се класираха 3 ученици.

Учениците от I - VII клас взеха участие в:

Ученическите игри: – футбол /общински етап/, хандбал /до трети етап/

Мини Европейско първенство по футбол

Държавно ученическо първенство по доджбол

Трети фестивал на Столичните училища по мини хандбал

Турнир по мини хандбал „Баба Марта“, НСА

4. Активна работа на методическите обединения.

Организирани открити уроци в начален и прогимназиален етап, обсъдени входни и изходни нива на учениците, новата нормативна уредба според ЗПУО, резултатите от НВО 2023/2024г.

5. Координационен съвет за превенция на тормоза в училище .

Проведени срещи-разговори с ученици и техните родители по повод противообществени прояви на ученици от 72 ОУ и направени препоръки с цел недопускане на такива прояви. Проведената работа е документирана – в дневниците на класовете. В дневника за регистриране на проявите на тормоз между учениците няма отразени прояви, тъй като не са регистрирани такива от по-високо ниво.

6. Организирани и проведени са празници, изложби, тържества и др.:

- През м.декември беше организиран Коледен базар и дискотека.

- На 22 март училището отбеляза Деня на водата.

През м.декември учениците от клуб „Седянка” направиха възстановка на коледуване, а през април представление „Лазарки“.

- През м.февруари учениците от I и V клас подготвиха рецитал за Васил Левски.

- Учениците от VII клас взеха активно участие в отбелязването на трети март и Деня на народните будители.

- Учениците от IV и V клас участваха в поставянето на хранилки за птици в двора на училището заедно с представители на район Овча купел и Българско дружество за защита на птиците.

- На 11.04.2024 г. учениците от III и IV клас посетиха Полигона на Аварийна безопасност на Столична община и се включиха в обучение.

- Конкурс за краснопис - м. май 2024 г.;

- Изложба по творби на Ван Гог с ученици от V до VII клас;

- Конкурс за портрет на Хр. Ботев“ - м. май 2024 г. с над 200 участници от страната и от БСУ „Христо Ботев“, Братислава, училищни празници - май и юни 2024 г.,

- Участие във фестивал „София - Мези“на район Овча купел

- Участия на клуб „Седянка“ /ЗИ/ и на детска фолклорна формация „Пъстра шевица“ по НП „Заедно в изкуствата и спорта“ в мноогобройни изяви;

- В училището тази година бяха организирани извънкласни дейности : футбол, хандбал, провеждаха се занимания по английски език и шахмат.

7. Бяха сформирани групи и клубове в рамките на заниманията по интереси – „Малки изобретатели“ в I клас, дигитални компетентности и Арт ателие в IV клас, спорт /две секции/, клуб „Седянка“, клуб „ Забавна математика“, III клас.

8. Национални програми и проекти - 72 ОУ участва в дейности по:

 - НП ИКТ – интернет достъп, ел. дневник

 - Национална програма „Заедно в изкуствата и спорта“

 - Национална програма „Иновации в действие“

 - Национална програма „Безопасност на движението по пътищата“, Модул 2 „Площадки за обучение по безопасност на движението по пътищата“

- Кандидатстване за изграждане на училищна STEM среда в 72. Основно училище „Христо Ботев“, гр. София, по процедура за получаване на средства от Механизма за възстановяване и устойчивост № BG-RRP-1.015 - „Училищна STEM среда"

9. Подобрена, обогатена и добре поддържана бе материалната база в училището.

- ремонт на класни стаи, тоалетна, коридор, ученически стол;

- осигуряване на техника за преподавателите;

- индивидуални шкафове за учениците от всички класове;

- озеленяване на училищния двор;

- ограничаване достъпа на външни лица през учебно време.

10. Проведена е целогодишна индивидуална работа с ученици, които са с висок брой отсъствия по неуважителни причини, не спазват установените правила, проявяват различни форми на агресия. Работата е отразена в дневниците на паралелките.

Педагогическият колектив предлага мерки за предотвратяване на неизвинени и голям брой извинени отсъствия на отделни ученици.

През м.ноември е проведена беседа със служители на РЗИ на тема „Никотинов пауч“

11. Посещения на музеи, театри и др.

- Ученици посетиха гр. Девин и кк Златни пясъци в рамките на организирани „Зелени училища“ и Шипка и София като еднодневни екскурзии.

- В програмата „За теб“ взеха участие 26 момичета от V-VII клас.

 - Безплатна силанизация на първите постоянни дъвкателни зъби на деца от 5 до 8 години по Националната програма на Министерство на здравеопазването за профилактика на оралните заболявания при деца 0-18 г., осъществена от Ео Дент.

 12. Проведена е допълнителна индивидуална работа с учениците, които са със СОП и с помощта на ресурсния ни учител П.Димитрова и координатора за личностно развитие на учениците. В училището работят психолог и логопед. Целогодишно се наблюдава развитието на учениците със СОП, контролира се успеваемостта и се отчитат резултатите и постиженията в края на първи и втория учебен срок. Изготвени са доклади до директора. Назначени са екипи за личностно развитие, които са изготвили и реализирали планове за подкрепа на всеки ученик със СОП или в риск.

В рамките на седмиците след предвидените по учебен план учениците със СОП бяха включени в допълнителни индивидуални занимания с ресурсен учител, психолог и логопед по предварително изготвени графици.

13. Проведени са консултации с ученици – целогодишно по утвърдени графици.

Вписани в дневниците на паралелките.

В рамките на седмиците след предвидените по учебен план ученици бяха включени в допълнителни часове за преодоляване на дефицити с учители по предмети.

14. Проведени са консултации и разговори с родители.

Вписани в дневниците на паралелките

15. Училищният колектив е запознат с Координационния механизъм за взаимодействие при работа в случаи на деца, жертви или в риск от насилие и за взаимодействие при кризисна ситуация и реакциипри случай с дете.

Проведена е анкета два пъти в годината от училищен координационен съвет за справяне с насилието. Извършена е оценка на тормоза в училище между учениците. Проведена е работа по разрешаване на инциденти и конфликтни ситуации. Регистрираните случаи и взетите мерки във връзка с разрешаване на възникнали конфликти са описани в дневник.

16. Подобрена е системата от дежурства по етажи и главно дежурство.

17. Проведено е тематично заседание на кл.ръководители и на учителите на ученици със СОП.

18. Участие на директор, класни ръководители и учители в квалификационни курсове и семинари.

 Необходимо е:

* да продължи работата по гражданското образование на учениците;
* да се прилага гъвкав и нетрадиционен подход при наличие на противообществени прояви и засилване дейността на училищната комисия за борба с противообществените прояви на малолетни и непълнолетни;
* да се усъвършенства системата за квалификационната дейност на учителите;
* да се повиши взискателността по опазване на училищното имущество;
* специално внимание да се отдели на работата с родителите, да се привлекат възможно най-голям брой родители, съпричастни към училищните проблеми, да се търсят нови методи и подходи за приобщаване на родителите към училищния живот, обогатяване на материално-техническата база и библиотечния фонд;
* да продължи работата по осигуряване на подготовка, съответстваща на европейските образователни стандарти;

 - медицинското лице в училище да осъществи контрол върху медицинските бележки носени от учениците и да държи връзка с личните лекари.

**Раздел II**

**Мисия на училището**

Мисията на 72 ОУ е да осигурява равен достъп до качествено образование независимо от етнос, пол, социална принадлежност, а учители, ученици и родители, да работят заедно и да превърнат училището в територия за изява на всеки индивидуален талант.

Усилията на целия колектив са 72 ОУ да е модерно училище, в което се осигурява качествено и достъпно образование, което успешно съчетава националните традиции с европейското измерение, чрез развитие на индивидуалните способности на всеки ученик и учител, което да изгражда ученици - личности от първи до седми клас - знаещи и можещи, с широка култура, национални добродетели и европейски манталитет, способни да живеят пълноценно в България, обединена Европа и света.

**Раздел III**

**Визия на училището**

72 ОУ „Христо Ботев” да се утвърди като център за формиране на пълноценни личности, които:

- са новатори и умеят пълноценно да работят в екип;

- са носители на основни училищни и човешки ценности - свободно мнение, толерантност, уважение към другия, зачитане правата и свободите на всеки;

- имат различни компетентности, владеят чужди езици, умеят да използват различни компютърни програми;

- са с критично мислене, със свободен и с предприемчив дух,

- са конкурентноспособни, изявяващи индивидуалността си, творци.

 72 ОУ „ Христо Ботев“ да се утвърди като институция, осигуряваща познавателно-творческата среда за ефективно обучение и личностно развитие на всички ученици, което е основа за успешно продължаване в следващ етап на образованието и последваща качествена реализация в живота.

**Раздел IV**

Основни цели на работата през 2023/2024г.:

1. Интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му по време на присъствено и от разстояние обучение.

2. Съхраняване и утвърждаване на българската национална идентичност;

3. Придобиване на компетентности, необходими за успешна личностна и професионална реализация и активен граждански живот в съвременните общности;

4. Придобиване на компетентности за прилагане на принципите за устойчиво развитие;

5. Ранно откриване на заложбите и способностите на всеки ученик и насърчаване на развитието и реализацията им;

6. Формиране на устойчиви нагласи и мотивация за учене през целия живот;

7. Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;

8. Формиране на толерантност и уважение към етническата, националната, културната, езиковата и религиозната идентичност на всеки гражданин;

9. Формиране на толерантност и уважение към правата на учениците и хората с увреждания;

10. Познаване и зачитане на националните, европейските и световните културни ценности и традиции;

11. Придобиване на компетентности за разбиране на глобални процеси, тенденции и техните взаимовръзки;

12. Придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.

**Раздел V**

### Основни задачи, произтичащи от основните цели

1.Усъвършенстване на качеството и повишаване на равнището на учебно-възпитателната работа съобразно ДОС за общообразователната подготовка, за подкрепа за личностно развитие на ученика за съхраняване и утвърждаване на българската идентичност, за придобиване на компетентности, необходими за успешна личностна и професионална реализация и активен граждански живот. Промяна в подхода към съдържанието, методите и средствата на преподаване. Съобразяване на обема и нивото на знанията с възрастовите особености на учениците; практическа приложимост на изучаваното учебно съдържание. Работата на учителите да бъде ориентирана към придобиване на компетентности за прилагане на принципите за устойчиво развитие, ранно откриване на заложбите и способностите на всеки ученик и насърчаване на развитието и реализацията им.

 2. Развитие и обогатяване на вече утвърдените традиции в училището на интегрирано обучение на деца със специални образователни потребности; успешна интеграция в учебно-възпитателния процес и социализиране на деца от етническите малцинства; осигуряване на всички предпоставки за гарантиран достъп до качествено образование и равнопоставеност на всички ученици.

3. Усъвършенстване и осъвременяване на възпитателната работа. Гражданско образование и възпитание, професионално ориентиране. Здравно образование и възпитание. Формиране на толерантност и уважение към правата на учениците и хората с увреждания, както и към другите етноси.

4. Координираност с факторите от социално - педагогическата система. Активно сътрудничество с партньорски организации, УН, обществения съвет и Центрове за подкрепа на личностното развитие.

5. „С внимание към всеки учител”. Социално развитие на колектива:

- подобряване на квалификационната дейност, превръщането ѝ в гъвкава и динамична система;

 - обновяването на формите за квалификация и повишаване творческите възможности на педагогически кадри; заострено внимание от страна на ръководството към конкретното приложение в урочната работа на придобитите знания и умения на учители, посетили квалификационни форми .

- задоволяване, доколкото е възможно с ограничените средства в делегирания училищен бюджет, на социално-битовите нужди на учителите.

6. Информационно осигуряване на учебния процес. Обогатяване на материално – техническата база.

7. Усъвършенстване на методите и средствата на организация и управление, водещи до творческа изява на учителите. Активизиране на държавно-общественото начало в управлението на училището. Търсене на източници за спонсориране на училището.

**Раздел VI**

### Дейности за осъществяването на основните задачи

1.**Първа основна задача**: Усъвършенстване на качеството и повишаване на равнището на учебно-възпитателната работа съобразно ДОС за общообразователната подготовка, за подкрепа за личностно развитие на ученика за съхраняване и утвърждаване на българската идентичност, за придобиване на компетентности, необходими за успешна личностна и професионална реализация и активен граждански живот. Промяна в подхода към съдържанието, методите и средствата на преподаване. Съобразяване на обема и нивото на знанията с възрастовите особености на учениците; практическа приложимост на изучаваното учебно съдържание.

Контролират и подпомагат: директор, методически обединения. Отчита се пред педагогическия съвет.

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 | Усъвършенстване на работата по изпълнението на Държавните образователни стандарти /ДОС/ с цел гарантирано достигане на формулираните в тях очаквани резултати. Да се активизира работата по изграждане у учениците на умения за практическо прилагане на знанията. Организиране и подпомагане на регистриране и използване на електронни платформи и ресурси | Педагогически специалисти | постоянен | ПС |
| 2 | Стриктно прилагане на ДОС за оценяване в българското училище | Педагогически специалисти | постоянен | ПС |
| 3 | Да продължи и да се разшири практиката за проверка и оценка на знанията и уменията чрез тестово изпитване. Да бъдат подготвени /или да се прилагат готови/ такива тестове, които съответстват на ДОС за съответния клас и равнище на подготовка. Методическите обединения да направят преглед на тези материали и да следят да се прилагат само такива, които отговарят на критериите на МОН | Педагогически специалистиМО | постоянен | Протоколи на МО |
| 4 | С цел на по-доброто представяне на изпитите за външно оценяване, да се работи за повишаване на равнището на писмената култура и усвояването на българския език от учениците. За целта при текущото оценяване да се прилагат не само устни изпитвания и тестове, но и задачи за писмено развиване на въпрос или казус. Тази практика да бъде прилагана по всички учебни предмети.  | Педагогически специалистиМО | постоянен | Протоколи на МО |
| 5 | Всички учители в прогимназиалния етап да проведат “пробни“ НВО за учениците от 7 клас | Учители в прогимназиалния етап | м.май | ПС |
| 6 | Да се разшири и усъвършенства практиката за възлагане на индивидуални и групови учебни проекти, като се повишат изискванията за научното им ниво. Стремежът да бъде насочен към развитие на умения, към практическо приложение на наученото и интегриране на знания от различни учебни области, както и към това да има практическа полза и за другите ученици от тях. | Педагогически специалистиМО | постоянен | Протоколи на МО |
| 7 | Методическото обединение в началния етап и на класните р-ли в прогимн. етап да разработят план за осъществяване на приемствеността между детската градина и началния етап и между IV и V клас. | Педагогически специалистиМО | постоянен | Протоколи на МО |
| 8 | Да се установи чрез съответен тест интелектуалното ниво на децата, постъпили в I клас. | А. Карабинова | м.септември | Протоколи на МО |
| 9 | Да се измери входното и изходното ниво на учениците от II до VII клас и в края на годината да се отчетат резултатите. | Педагогически специалисти | м. юни  | ПС |
| 10 | Да се направи изложба с най-красиво и правилно написани текстове | Ю.Пеева | м. ноември | ПС |
| 11 | Да се съчетае игровият момент с интересни проблемно – познавателни задачи | Педагогически специалисти | постоянен | Протоколи на МО |
| 12 | Да се предлагат разнообразни и интересни извънкласни форми с оглед развитие на личния потенциал на всеки ученик. | Педагогически специалисти | постоянен | Протоколи на МО |
| 13 | На вниманието на целия учителски колектив през учебната година да стои проблемът за повишаването на езиковата и писмената култура на учениците, като се разработят единни изисквания в това направление | Цв.Танчева | постоянен | Протоколи на МО |
| 14 | Да се индивидуализират и диференцират домашните работи | Педагогически специалисти | постоянен | Протоколи на МО |
| 15 | Да се усъвършенстват формите и методите на работа за:а/ овладяване на стратегията на ученето, способност и възможност за самостоятелно решаване на проблемите. Изгражане у детето на мотивация за изява на придобите знанияб/ формиране на социално – значими мотиви за учебна и трудова дейност | Педагогически специалисти | постоянен | Протоколи на МО |
| 16 | Да се развива дейността на методическите обединения и педагогическия колектив по конкретизирането на междупредметните връзки, с цел- намаляване на претовареността на учениците. | Педагогически специалисти | постоянен | Протоколи на МО |
| 17 | Придобиване на компетентности за прилагане на принципите за устойчиво развитие, ранно откриване на заложбите и способностите на всеки ученик и насърчаване на развитието и реализацията им. | Педагогически специалисти | постоянен | Протоколи на МО |
| 18 | Да продължи и да се разшири участието на училището по различни проекти | Педагогически специалисти | постоянен | ПС |
| 19 | С оглед на намаляване на пропуснатите поради отсъствия на учители учебни часове да се разработи система за вътрешно заместване, която да действа бързо и ефективно при краткосрочни /от един до три дни/ и средносрочни /до две седмици/ отсъствия. При отсъствия за по-дълъг период да се търсят външни заместници | Педагогически специалистиДиректор | постоянен | ПС |
| 20 | Да се работи за широко участие на учениците в олимпиади, състезания, конкурси и др. по всички учебни предмети и постигане на по-високи резултати, изразени в по-голям брой отличени и класирани за ІІ кръг ученици. | Педагогически специалисти | постоянен | ПС |
| 21 | Да се засили педагогическият контрол над преподавателската работа чрез:- по-голям брой посещения на уроци;- проверка на тетрадки и писмени работи на учениците;- контрол над провеждането на годишни изпити /поправителни, приравнителни, изпити на учениците на самостоятелно обучение/;- контрол над резултатите от проверките на входното и изходното ниво на учениците;- проверки на годишните тематични планове и учебни програми на учителите и тяхното спазване;- проверки за посещаемост на учебните часове от учениците. | Директор | постоянен | ПСКнига за контролната дйност на директора |
| 22 | Със съдействието на Училищното настоятелство да се работи за осигуряването на съвременни образователни продукти, учебни помагала и пособия и за обогатяване на учебната база в училище. | Директор | постоянен | Книга за дарения |

2. **Втора основна задача**: Развитие и обогатяване на вече утвърдените традиции в училището на интегрирано обучение на деца със специални образователни потребности; успешна интеграция в учебно-възпитателния процес и социализиране на деца от етническите малцинства; осигуряване на всички предпоставки за гарантиран достъп до качествено образование и равнопоставеност на тези деца.

Контролират и подпомагат: директор, екип за подкрепа на личностно развитие, методически обединения. Отчита се пред педагогическия съвет.

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 | Оценка на възможностите и потребностите на ученици със СОП и препоръки за форми на обучение и индивидуални програми | Екип за подкрепа на личностно развитие и координатор | м. септември | Протоколи от заседания на екипа за подкрепа на личностното развитие |
| 2 | Осигуряване на подходяща материална и на информационна среда, на учебни помагала, дидактически средства и др. за обучение на деца със специални образователнн потребности /СОП/ | Директор | постоянен | ПС |
| 3 | Подготовка на педагогическите специалисти за подкрепа и ресурсно осигуряване на интегрираното обучение на ученици със СОП  | Координатор | м. декември |  |
| 4 | Системна, ежедневна работа на педагогическия колектив за промяна в нагласите на обществеността в квартала за приемане и подкрепа на интегрираното обучение | Педагогически специалисти | постоянен | ПС |
| 5 | Работа с родителите на ученици със СОП за постигане на целите на интегрираното обучение. | Екип за подкрепа на личностно развитие | постоянен | Протоколи от заседания на екипа за подкрепа на личностното развитиеДневник за допълнителна подкрепа |
| 6 | Подготовка на педагогическата колегия за индивидуално насочена работа с деца от ромски произход с цел успешна интеграция | Педагогически специалисти | постоянен |  |
| 7 | Възпитаване на учениците в толерантност към самобитността и културната идентичност на децата от етническите малцинства. | Педагогически специалисти | постоянен |  |
| 8 | Системна работа за мотивация и привикване на децата от ромски произход към учене и самоусъвършенстване. | Класни ръководители | постоянен | дневник на класа |
| 9 | Равнопоставеност при включването на децата във всички извънкласни форми – спорт, екскурзии и др. | Педагогически специалисти | постоянен |  |
| 10 | Успешно противодействие на всяка проява на расизъм в училище.Санкциониране на всяка расистка постъпка на ученици от 72 ОУ | Координационен съвет за противодействие на тормоза в училище | постоянен | дневник на УКС |
| 11 | Разработване на план за подкрепа за ученици в риск | Педагогически специалистиЮ.Пеева | постоянен |  |

3. **Трета основна задача:** Усъвършенстване и осъвременяване на възпитателната работа. Гражданско образование и възпитание, кариерно ориентиране. Здравно образование и възпитание. Формиране на толерантност и уважение към правата на учениците и хората с увреждания, както и към другите етноси.

Контролират и подпомагат : директор и кл. ръководители.

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 | Възпитаване на дисциплинираност у учениците. Запознаване и често напомняне на учениците на правата и задълженията им, регламентирани в Правилника за дейността на училището, както и с актуализираните процедури за наказания. Обсъждане на ограниченията, които те им налагат, и на възможностите, които им дават, за участие в училищния живот, като проява на гражданско възпитание. | Класни ръководители | м. септем-ври | Дневник на класа |
| 2 | Да продължи прилагането на мерките за ограничаване на отсъствията на учениците от учебни занятия чрез:- строг контрол от страна на учителите, класните ръководители и ръководството;- работа за повишаване на мотивацията на учениците за учене;- превантивна работа срещу отпадането от училище и индивидуална работа с учениците в риск и с техните родители;- бърза комуникация и работа с всички родители и с Училищното настоятелство;- връзка с общинските социални служби. | ДиректорКласни ръководители | постоя-нен | Дневници на класовете |
| 3 | Класните ръководители да познават интелектуалните, емоционалните и социалните потребности на своите ученици и на семействата им, с цел индивидуализация на възпитателната работа. За осъществяването на тази задача да работят в тясно сътрудничество с родителите. Особено внимание да се обърне на учениците в риск и на социално слабите. | Класни ръководители | постоя-нен | Дневници на класовете |
| 4 | В часовете на класа и чрез учебната и извънкласна дейност да се усвоят социални знания и умения за отстояване на гражданска позиция. | Педагогически специалисти | постоя-нен |  |
| 5 | Да се работи за формиране на уважение към институциите, към училището, към учителите и служителите. Да се утвърди отношение на нетърпимост към прояви на неуважение, лошо възпитание, нетолерантност и агресия към различните, интегриране на деца и ученици, както от страна на учениците, така и от страна на родителите. | Педагогически специалисти | постоя-нен | Годишен отчет |
| 6 | В учебно-възпитателния процес да се включат самовъзпитанието и самообразованието, като за целта да се изнесат поредица от беседи за културата на взаимоотношенията, културата на поведението на обществени места и на храненето | Педагогически специалисти и мед. специалист | постоянен | Годишен отчет |
| 7 | Да се провеждат редовно и добросъвестно часовете по безопасност на движението и гражданска защита съгласно изискванията. В края на всеки последен за учениците час учителите да провеждат 5-минутка за напомняне на правилата за безопасност на движението по пътищата | Класни ръководителиПедагогически специалисти Ю.Пеева  | постоянен | Годишен отчет |
| 8 | Да продължи успешно започналото утвърждаване на традиции в превенцията на наркоманиите в училището, чрез системна и неформално провеждана работа по тази тема с учениците и с родителите /лекции , беседи, филми и др./Да се активизира и разнообрази работата по програмите за превенция на агресивното поведение, за семейно и сексуално възпитание. | Педагогически специалисти и мед. специалист | постоя-нен | Годишен отчетДневници |
| 9 | Класните ръководители да предвидят в годишния си план часове, посветени на здравословния начин на живот и борбата с наднорменото тегло. Съобразно възрастта на учениците вниманието да се насочи към следните проблеми: дневен режим на ученика, недоспиване, хигиена на ученическия труд, принципи на правилното и редовно хранене, обездвижването и затлъстяването и произтичащите от тях здравни проблеми, проблемът за диетите и хранителните разстройства /анорексия и булимия/, борбата със стреса и др. | Педагогически специалисти и мед. специалист | м.септември | Годишни тематични разпределения  |
| 10 | В урочната и в извънкласната дейност да се използва всяка възможност за обсъждане на теми, свързани с екологичното равновесие и да се провежда практическа дейност по спазване на околната среда. | Педагогически специалисти | постоя-нен | Годишен отчет |
| 11 | Спортната дейност в училището да стане истински приоритет в работата на всички педагози, а не само на учителя по физическо възпитание и спорт. Да се създадат допълнителни възможности за спорт в рамките на извънкласните форми. Да продължи традицията за провеждане на спортни празници в училището и за участие в турнири и състезания. Участие на училището в денойсти съгласно Националния спортен календар | Педагогически специалистиУчител по ФВС | постоя-нен | Годишен отчет |
| 12 | Да се организират празници и изложби, отразяващи различни аспекти от училищния живот, както и по повод честването на важни дати от българската история:- на ученически рисунки по различни теми;- изложби, представящи успехите на училището;- изложби, представящи различни извънкласни прояви;- изложби, посветени на националните празници и годишнини. | Педагогически специалистиА.ХристоваЦв.Танчева | постоянен | Годишен отчет |
| 13 |  Създаване на стройна целодневна организация и подходящи извънкласни форми в свободното време на учениците извън училище | ДиректорПедагогически специалисти | м. октом-ври | Училищна програма за целодневна гранизация |
| 14 | Организиране и провеждане на зелено училище за учениците от начален етап | ДиректорПедагогически специалисти от начален етап | организиране - м. февруа-рипровеж-дане – април - май | Годишен отчет |
| 15 | Организиране и провеждане на екскурзия за учениците от прогимназиален етап | ДиректорПедагогически специалисти от прогимназиален етап | м. юни | Годишен отчет |
| 16 | Организиране и провеждане на 1 седмица за проектни и творчески дейности за учениците от първи до трети клас | Класни ръководители на първи, втори и трети клас | октомри - майпо изготвени и утвърдени графици | Годишен отчет |

 4. **Четвърта основна задача:** Координираност с институциите от социално - педагогическата система. Активно сътрудничество с партньорски организации, УН, обществения съвет и Центрове за подкрепа на личностното развитие.

Контролират и подпомагат : директор и кл. ръководители.

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 | Еднопосочност в действията на целия училищен колектив и на педагогическия съвет:* 1. Да се обогатява дейността и формите на работа на педагогическия съвет
	2. Разработване на съвместен план с кварталното читалище и обогатяване на взаимните връзки с него и с УН
	3. Сключване на договори с фирми и сдружения.
 | Педагогически специалисти | постоянен | Годишен отчет |
| 2 | Сътрудничество с партньорски организации и Центрове за подкрепа на личностното развитие. Изграждането на позитивен организационен климат | Екип за подкрепа на личностно развитие | постоянен | Протоколи от заседания на екипа за подкрепа на личностното развитие |
| 3 | Съвместно с Училищното настоятелство да се проведе Ден на отворените врати, в който родители и граждани да могат да посетят учебни занятия, да се запознаят с материалната база в училището, с учебните планове и с организацията на работа | Директор | м. април |  |
| 4 | Да се огласяват всички значими прояви в училището, както и всички успехи на неговите ученици и учители с цел запознаване на обществеността с различни аспекти от дейността му. За целта:- събитията и успехите редовно да се отразяват на електронния сайт на училището;- да се канят родители и представители на институции на различните прояви; | ДиректорТ.Стоянова | постоянен |  |

**5.** **Пета основна задача:** „С внимание към всеки учител”. Социално развитие на колектива

Контролират и подпомагат : директор, УН

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 |  Подобряване на квалификационната дейност на учителите и превръщането и в гъвкава и динамична система:1.1 Включване на учителите в разнообразни квалификационни форми1.2 Споделяне на добри практики - всеки открит урок на учител и заседание на училищните комисии да се превръщат в източник на професионален опит в областта на методиката на обучението, за целта:- да се решават педагогически казуси с примери и от собствената ни практика- да се провеждат педагогически семинари и беседи по актуални проблеми на образованието като:а/ психологически особености на учениците в началния курсб/ наказания и стимули в педагогическата практика 1.3 Обсъждане в педагогическия съвет на резултатите от тестовете в IV и VII клас от НВО.1.4 Подобряване на работата в библиотеката и създаване на методически кът в учителската стая.Този кът да се обогатява с дидактически материали.1.5 Обогатяване творческата и професионална дейност на учители чрез прилагане на иновационни форми и методи на работа. | ДиректорПедагогически специалистиПреподаватели на IV и VII класТ. СаеваДиректорПедагогически специалисти | Постояненм.юнипостояненпостоянен | Годишен отчетПедагогически съвет и годишен отчетПротоколи на МО |
| 2 | Социално развитие на колектива |  | постоянен |  |
| 3 | Позитивен психоклимат в педагогическия колектив, екипна работа | ДиректорПедагогически специалисти | постоянен |  |

**6.** **Шеста основна задача:** Информационно осигуряване на учебния процес. Обогатяване на материално –техническата база

Контролират и подпомагат : директор, УН

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 |  Навременно осигуряване на безплатните учебници, учебни помагала и пособия, в т.ч. макети, табла, карти. | ДиректорПедагогически специалисти | м. септември |  |
| 2 | Бърз достъп до интернет в изградената компютърна мрежа във всички кабинети и класни стаи. | Т.Стоянова | м.октомври |  |
| 3 | Осигуряване на нови технически средства и софтуер, подпомагащи УВП | ДиректорУН | постоянен | годишен отчет |

**7**. **Седма основна задача:** Усъвършенстване на методите и средствата на организация и управление, водещи до пълноценна изява на учителите.

Намиране на източници за спонсориране.

Контролират и подпомагат : директор и УН

|  |  |  |  |  |
| --- | --- | --- | --- | --- |
| **№** | **Дейност** | **Отговорник** | **Срок** | **Място за отчет** |
| 1 |  Да продължи успешно провежданата дейност за прибиране, задържане в училище и мотивиране на подлежащите на задължително обучение ученици до 16-годишна възраст. | ДиректорПедагогически специалисти | м. септември | годишен отчет |
| 2 | Ефективна работа с Училищното настоятелство и Обществения съвет:2.1 Разнообразяване на формите на съвместна работа на УН и Педагогическия съвет2.2 Въвличане на УН в управ-лението на училището чрез изработването на съвместни инициативи и проекти.2.3. Подготвяне и провеждане съвместно с УН на заседания по следните теми:- търсене и осигуряване на спонсори за обогатяване на материално-техническата база в училището;- осигуряване на сигурността на района на училището. | ДиректорУН | постоянен | годишен отчет |